……….………(sz.) napirend

Előterjesztve:

Kerületfejlesztési Bizottsághoz

**E L Ő T E R J E S Z T É S**

**a Képviselő-testület 2022. május 31-i rendes ülésére**

Tárgy: Javaslat Településrendezési szerződés módosítása tárgyában

Készítette: ……………………………..

Trummer Tamás főépítész / dr. Silye Tamás jegyzői igazgató

**Egyeztetve:** ……………………………..

Szabó Gyula

**Látta:**  **………………………………..**

dr. Szalai Tiborjegyző

………………………………..

dr. Silye Tamás jegyzői igazgató

A napirend tárgyalása zárt ülést nem igényel!

A napirend tárgyalása zárt ülést nem igényel.

**Tisztelt Képviselő-testület!**

A Vasas Sport Club, mint Fejlesztő megkeresése alapján Budapest Főváros II. Kerületi Önkormányzat a Budapest II. kerület, belterület 11512/7 hrsz-ú ingatlanon megvalósuló beruházással kapcsolatban településrendezési szerződést kötött Fejlesztővel, a Budapest Főváros II. Kerületi Önkormányzat 20/2022.(I.27.) képviselő-testületi határozati döntésben foglalt felhatalmazás alapján.

A beruházással érintett ingatlan a Magyar Állam tulajdonát képezi, ezáltal a Fejlesztő Vasas Sport Club, mint az ingatlan vagyonkezelője a településrendezési szerződés megkötéséhez szükséges tulajdonosi hozzájárulást előzetesen a Magyar Állam képviseletét ellátó Magyar Nemzeti Vagyonkezelő Zrt-től megkérte, amely tulajdonosi hozzájárulás a településrendezési szerződés 2. számú mellékletét képezi.

A településrendezési szerződés 6.4. pontjában foglaltak szerint a szerződés aláírását követően a Fejlesztőnek (Vasas SC) volt szerződéses kötelezettsége gondoskodni a Magyar Államot képviselő MNV Zrt. részéről beszerezni a tulajdonosi hozzájárulás kiadását, amely kiadására az MNV Zrt. a 2. számú mellékletben kötelezettséget vállalt, és mely tulajdonosi hozzájárulásban az MNV Zrt. tudomásul veszi, hogy a településrendezési szerződés szerinti településrendezési kötelezettség ténye az érintett ingatlanra bejegyzésre kerüljön.

Az MNV Zrt. 2022. március 25.-ei keltezéssel bejegyzési engedélyt állított ki a településrendezési szerződés szerinti településrendezési kötelezettség tényének közhiteles ingatlan-nyilvántartásba történő feljegyzésére, visszahivatkozással a településrendezési szerződés tulajdonosi hozzájárulást rögzítő 6.4. pontjára és 2. számú mellékletére.

A településrendezési kötelezettség tényének ingatlan-nyilvántartási feljegyzése iránt Budapest Főváros II. Kerületi Önkormányzat ingatlan-nyilvántartási kérelmet nyújtott be az épített környezet alakításáról és védelméről szóló 1997. évi LXXVIII. törvény 30/A. § (5) bekezdése értelmében.

Budapest Főváros Kormányhivatala Földhivatali Főosztály 88618/1/2022. számú határozatában a Budapest II. kerület belterület 11512/7 helyrajzi szám alatt felvett 1/1 hányadban a Magyar Állam tulajdonában és a Fejlesztő vagyonkezelésében lévő ingatlan vonatkozásában a településrendezési kötelezettség tényének feljegyzése iránti kérelmet elutasította. (melléklet – határozat)

A határozat indokolásában rögzítettek értelmében, ahhoz, hogy a településrendezési kötelezettség ténye az ingatlan-nyilvántartásba feljegyezhető legyen a benyújtott okirat tartalmát módosítani szükséges, mert a Földhivatal a beadvány vizsgálata során a Fejlesztő Vasas SC által megküldött MNV Zrt. bejegyzési engedélyének tartalmában bejegyzést engedő feltétlen és visszavonhatatlan nyilatkozat hiányát állapította meg, valamint a Szerződés nem tartalmazta a Fejlesztő statisztikai azonosítóját, továbbá a Szerződés 6.1. pontjában a tény feljegyzéssel érintett ingatlan helyrajzi számában számelírás történt.

A településrendezési szerződés módosításával párhuzamosan az MNV Zrt. ismételt megkeresése szükséges Fejlesztő által a kiegészített bejegyzést engedő nyilatkozat beszerzése érdekében.

A településrendezési szerződéshez kapcsolódóan megalkotott a Budapest Főváros II. Kerületének Építési Szabályzatáról szóló 28/2019. (XI. 27.) önkormányzati rendelet módosítását elfogadó 9/2022. (IV.01.) önkormányzati rendelet 5. §-a feltételes hatálybalépést rögzített. Eszerint a KÉSZ rendelet módosítása a 20/2022.(I.27.) képviselő-testületi határozat mellékleteként elfogadott településrendezési szerződés alapján fennálló településrendezési kötelezettség tényének Étv. 30/A.§ (5) bekezdése szerinti ingatlan-nyilvántartási feljegyzés megtörténtének napján lép hatályba.

Fentiekre tekintettel, kérem a T. Képviselő-testületet a határozati javaslat melléklete szerinti településrendezési szerződés módosításának elfogadására.

**Határozati javaslat**

Budapest Főváros II. Kerületi Önkormányzat Képviselő-testülete úgy dönt, hogy a 20/2022.(I.27.) képviselő-testületi határozatával elfogadott a Magyar Állam képviseletében eljáró MNV Zrt. tulajdonosi hozzájárulása alapján a Vasas SC Fejlesztővel megkötött településrendezési szerződést a Budapest II. kerület, belterület 11512/7 hrsz-ú, természetben 1026 Budapest, Pasaréti út 11-13. szám alatti ingatlanra vonatkozóan, a jelen határozat melléklete szerinti tartalommal módosítja.

A Képviselő-testület felhatalmazza a Polgármestert a jelen határozat mellékletét képező településrendezési szerződés módosítás - az esetleges technikai jellegű kiegészítésekkel történő - aláírására.

**Felelős:** Polgármester

**Határidő:** 2022. július 31.

A határozat elfogadásához egyszerű többségű szavazati arányt igényel.

Budapest, 2022. május 12.

**Őrsi Gergely**

**polgármester**

**Határozati javaslat melléklete:**

**Településrendezési szerződés módosítás tervezet**